Diari Oficial de la Generalitat Valenciana


Sumari del DOGV 4768, del 04-06-2004 (2004/5236)

Notificació a Intra Fashion Cargo, SL. Expedient número 002/2004-A.
-------------------------------------------------------------------

### Dades del document

Número de DOGV
:   4768

Data del DOGV
:   04-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5236


Organisme emissor
:   Conselleria d'Infraestructures i Transport

Tipus de document
:   Anunci

Notificació a Intra Fashion Cargo, SL. Expedient número 002/2004-A. [2004/E5236]
  
Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, 13 de gener, fa saber a Intra Fashion Cargo, SL, d'Alacant, que s'ha dictat laude en l'expedient a dalt esmentat com a conseqüència del procediment seguit en este i que no ha pogut ser comunicat per absència, ignorat parador, caducat o refusat.
  
El text del laude és el següent:
  
«Tribunal: president: Manuel Gálvez Acero, cap del Servici Territorial de Transports d'Alacant; vocals: Juan Rico Girona, representant de les empreses de transports i Antonio Guardiola Jover, representant dels usuaris; secretària: Carolina Casal Asensio.
  
Alacant, 23 de febrer de 2004. A les 10.15 hores es constituïx la Junta Arbitral de Transports d'Alacant en la seu de l'avinguda d'Aguilera, 1, 6a planta, pels membres expressats al marge, a fi de dictar laude arbitral sobre la controvèrsia plantejada en l'expedient 002/2004-A, promogut per Hijos de Francisco Arguimbau, SA, amb domicili a Alacant contra Intra Fashion Cargo, SL, amb domicili a Alacant en relació amb la següent reclamació:
  
Impagament de ports per servicis de transport realitzats en el mes de setembre de 2003, entre Alacant i Ciutadella de Menorca, per valor de 123,41 euros (cent vint-i-tres euros amb quaranta-un cèntims).
  
Dóna començament la vista oral sense la compareixença de la reclamada, fins i tot a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada.
  
Es concedix la paraula a la representant de l'actora Blanca Rosa Izquierdo Vidal, degudament acreditada, qui ratifica la demanda i quanties expressades.
  
Així mateix, s'aporta a l'expedient, com a prova documental, l'albarà justificatiu del lliurament de la partida i este constituïx la facturació el muntant de la qual és objecte de la present reclamació.
  
Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, quant afecta les qüestions competencials de les juntes arbitrals de transport.
  
Admeses pel Col·legi Arbitral a instàncies de l'actora les proves documentals proposades una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al següent:
  
Laude:
  
Estimar la demanda interposada per Hijos de Francisco Arguimbau, SA, contra Intra Fashion Cargo, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritats.
  
Conseqüentment amb allò que s'ha exposat procedix que Intra Fashion Cargo, SL, pague a Hijos de Francisco Arguimbau, SA, la quantitat de 123,41 euros (cent vint-i-tres euros amb quaranta-un cèntims) inclòs l'IVA, en concepte de ports després de liquidació.
  
Contra esta resolució arbitral es pot interposar únicament recurs d'anul·lació, davant de l'Audiència Provincial que haurà de presentar-se dins dels deu dies següents al de la notificació del laude, o d'aclariment dins dels cinc dies següents al de la notificació.
  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes.
  
El que per a constància, arxivament i trasllat a les parts firmen els membres de la junta en el lloc i data indicats.»
  
Els terminis de recurs esmentats continguts en el laude transcrit seran computables a partir del dia següent de la publicació del present edicte en el Diari Oficial de la Generalitat Valenciana.